સામગ્રી: સ્થાનિકોએ નોકરી નહીં મળતા નર્મદા જિલ્લાના નાયબ કલેક્ટરને રજૂઆત કરી હતી.

સ્થાનિકોની માગ છે કે સ્ટેચ્યૂ ઑફ યુનિટીની સાઇટ પર તેમને નોકરી મળે.

તમે આ વાંચ્યું કે નહીં?

સ્થાનિકોની માગના પગલે પ્રશાસન દ્વારા તેમને આગામી સમયમાં નોકરી આપવાની બાહેધરી આપવામાં આવી છે.

સ્ટેચ્યૂની સાઇટ પર 150 વ્યક્તિઓ હાલમાં કાર્યરત છે અને વધુ સ્થાનિકોને નોકરી આપવામાં આવશે તેમ પણ જિલ્લા નાયબ કલેક્ટરે જણાવ્યું હતું.

સ્ટેચ્યુ ઓફ યુનિટીના સી.ઇ.ઓ આઈ.કે.પટેલના જણાવ્યા પ્રમાણે અત્યારસુધીમાં કુલ 2 લાખ 42 હજાર પ્રવાસીઓએ સાઇટની મુલાકાત લીધી છે. 

જેના થકી 5 કરોડ 92 લાખ રૂપિયાની આવક થઈ છે.

પ્રતિમાના લોકાર્પણ સમયે પ્રાસંગિક ભાષણમાં વડા પ્રધાન નરેન્દ્ર મોદીએ કહ્યું હતું કે આ પ્રતિમાને કારણે સ્થાનિકો માટે રોજગારીની તકો ઊભી થશે.

તા. 31મી ઑક્ટોબરે 143મી જયંતી પ્રસંગે સરદાર પટેલની 182 મીટર ઊંચી પ્રતિમાનું લોકાર્પણ કરવામાં આવ્યું હતું.

પરંતુ લોકાપર્ણનાં 29 દિવસ પછી સ્થાનિક લોકોની શું સ્થિતિ છે?  તે જાણવાનો પ્રયાસ બીબીસીએ કર્યો. 

હાલની સ્થિતિ

સ્થાનિકોએ નોકરીની માગ સાથે વિરોધ પ્રદર્શનો કર્યાં હતાં

સરદાર સરોવર ડેમ માટે સરકારે 19 ગામોના ખેડૂતોની જમીન મેળવી હતી. 

નર્મદા અસરગ્રસ્ત સંઘર્ષ સમિતિના પ્રમુખ મહેશભાઈ તડવીએ જણાવ્યું, ''પહેલાં 1961-62માં  છ ગામો લીમડી, ગોરા,  કેવડિયા, નવાગામ, વાગડિયા અને કોઠીની જમીનોનું સંપાદન કરાયું હતું.'' 

''ત્યારબાદ જેમ-જેમ ડૅમનું બાંધકામ થતું ગયું તેમ તબક્કાવાર 19 ગામની જમીનનું સંપાદન કરાયું.'' 

''જે તે વખતે નિગમ દ્વારા અસરગ્રસ્તોને નોકરી આપવામાં આવી હતી.'' 

''પરંતુ 4,500 અસરગ્રસ્ત પરિવારોમાંથી માત્ર 300-400 લોકોને જ રોજગારી આપવામાં આવી હતી.''

'સ્ટેચ્યૂ ઑફ યુનિટી'ની નજીક પાણી માટે વલખાં મારતાં ગામડાંની વ્યથા

ગોરા ગામના રહીશ વિજયભાઈ તડવીએ યાદી બતાવતાં કહ્યું, "અમને 25 લોકોને નોકરી આપી છે. ઇન્ટરવ્યૂ લેવા સરકારી કચેરીમાં બોલાવે છે, પણ ઇન્ટરવ્યૂ ખાનગી એજન્સી દ્વારા લેવામાં આવે છે."

"આ એજન્સી તો આજે છે અને કાલે નથી તો અમારી નોકરીની સલામતી કેટલી? "

તડવી ઉમેરે છે કે 'અમારી જમીન નર્મદા નિગમે લીધી છે તો અમને નોકરી પણ નિગમે જ આપવી જોઈએ.'

પ્રતિમાના લોકાર્પણ સમયે રોજગારી આપવાની માગ સાથે સ્થાનિકો ઉપવાસ પર બેઠા હતા પરંતુ બાદમાં આ આંદોલન સમેટી લીધું હતું.

હાઉસકિપિંગ એટલે શું ?

સ્ટેચ્યૂ ઑફ યુનિટીની આસપાસના સ્થાનિકોને...\nઅગાઉની સામગ્રીનો સારાંશ નીચે મુજબ કરી શકાય છે:
સ્ટેચ્યૂ ઑફ યુનિટીની આસપાસ આવેલા ગામના સ્થાનિકોએ બુધવારે 28મી નવેમ્બરે  સ્ટેચ્યૂની સાઇટ પર વિરોધ પ્રદર્શન કર્યું હતું.